tomron87/hebrew-wikipedia-sentences-corpus huggingface dataset:
דמותו של בארי אלן הופיעה בסרטי האנימציה של DC קומיקס "ליגת הצדק: הגבול החדש", "ליגת הצדק: אבדון" ו"ליגת הצדק: פארדוקס פלאשפוינט" ווולי וסט הופיע ב"ליגת הצדק: משבר בשני העולמות".
את דמותו של פלאש בטלוויזיה גילמו ג'ון וסלי שיפ בסדרה משנת 1990 וגרנט גאסטין בסדרה משנת 2014.
מ-2016 עד 2023, במסגרת היקום הקולנועי של DC, עזרא מילר גילם את הפלאש, אשר לוקח חלק בליגת הצדק.
דמותו הוצגה בסרט "באטמן נגד סופרמן: שחר הצדק" והוא הופיע לאחר מכן ב"ליגת הצדק (2017)" ובגרסה המורחבת והמקורית של הסרט ("ליגת הצדק: גרסת סניידר") שהופץ בשנת 2021. מילר גילם את הדמות גם בהופעת קמע בסרט "יחידת המתאבדים" וגילם גם את הדמות בסרט "הפלאש" אשר יצא לאקרנים בשנת 2023.
פלאש גורדון הוא גיבור רצועת קומיקס מדע בדיונית שצוירה במקור בידי אלכס ריימונד ופורסמה לראשונה במגזיני פאלפ ב-7 בינואר 1934. רצועת הקומיקס נוצרה בעיקר כדי להתחרות ברצועת הקומיקס של "באק רוג'רס" שנכתבה באותה תקופה, אך בניגוד לה, הצליחה להאריך ימים.
רצועת הקומיקס של פלאש גורדון תורגמה למגוון מדיות, טלוויזיוניות, אנימציה וקולנועיות, כאשר האחרונה שודרה בין השנים 2007–2008 בערוץ Sci Fi בארצות הברית.
נכון להיום, 231 רצועות קומיקס נכתבו לפלאש גורדון, בנוסף לשתי סדרות רצות יומיות – האחת רצה בין השנים 1940–1944 וכללה 11 סיפורים רחבי יריעה, והשנייה רצה בין השנים 1951–1993 וכללה 152 סיפורים.
רצועות הקומיקס עוקבות אחרי הרפתקאותיו של פלאש גורדון וחבריו דייל ארדן וד"ר הנס זרקוב.
בעקבות נפילת מטאורים על כדור הארץ, ד"ר זרקוב מאמין שהם מהחלל החיצון ובונה חללית כדי לאתר את מקורם.
בשגעונו, הוא חוטף את פלאש ודייל, והשלושה עורכים מסע לכיוון הכוכב מונגו, שם הם מגלים כי המטאורים תוכננו בידי מינג האכזר, השליט הרע של מונגו.
בהרפתקאות מוקדמות מצטרף להרפתקאותיהם הנסיך ט'אן (Thun) מאנשי האריה.
לאחר שנים של חקר בכוכב מונגו - עם הפסקה בעת מלחמת העולם השנייה כדי להילחם בפולשי "החרב האדומה" על כדור הארץ - שלושת הגיבורים מגיעים לכוכבים אחרים וקובעים את כדור הארץ כבסיסם, ופלאש מצטרף למועצת חלל העולמות כטייס וכמגלה עולמות.
בתקופה זו העלילה (שנות ה-60) מתרחשת כעשר שנים קדימה בעתיד, כאשר תוכנית החלל התפתחה לעולמות אחרים.
הסיפור הארוך המגולל את "מלחמת סקורפי" לוקח את פלאש למערכות סולאריות אחרות בעזרת חלליות המהירות ממהירות האור.
פלאש וחבריו חוזרים לעיתים לכוכב מונגו, בתקופה שבה מינג הופל מכסאו והנסיך בארין, שנשא לאישה את בתו של מינג, הנסיכה אורה, השליט שלטון של שלום (למעט מספר מרידות בידי מינג או אחד מצאצאיו).
החל מ-22 באפריל 1935, רצועת הקומיקס עובדה לסדרת תסכיתי רדיו שבועיים בשם The Amazing Interplanetary Adventures of Flash Gordon.
את פלאש גורדון גילם גייל גורדון, שחקן שעבד לצידה של לוסיל בול באותם ימים.
הסדרה הסתיימה ב-26 באוקטובר 1935 עם חתונתם של פלאש גורדון ודייל ארדן.
בסוף שנות ה-30 יצאו שלוש רצועות סרטים על הרפתקאות פלאש גורדון, בכיכובו של באסטר קראב, כאשר הראשון שבהם אוחד לכדי סרט באורך מלא.
הסרטים היו "פלאש גורדון" (Flash Gordon), משנת 1936 שכלל 13 פרקים, "מסעו של פלאש גורדון למאדים" , משנת 1938 שכלל 15 פרקים, ו"פלאש גורדון כובש את היקום" , משנת 1940 שכלל 12 פרקים.
בשנת 1980 יצא הסרט "פלאש גורדון" בהפקתו של דינו דה-לורנטיס ובכיכובם של סאם ג'יי ג'ונס , מקס פון סידוב, חיים טופול, טימותי דלטון, אורנלה מוטי ורובי קולטריין בתפקיד משני.
הסרט נודע בעיקר בזכות תפאורות הענק ובהיותו קאמפי, אך גם בעיקר המוזיקה שלו, שנכתבה בידי להקת קווין.
עלילת הסרט עוקבת אחר השנים הראשונות במסעו של פלאש גורדון לכוכב מונגו ומכיל גרסה קולנועית לרצועת הקומיקס "Flight of the Hawkmen".
סדרת לייב אקשן ראשונה של פלאש גורדון שודרה בין השנים 1954–1955 וכללה 39 פרקים.
בסדרה זו, פלאש, דייל וזרקוב חברים בלשכת החקירות הגלקטית וצדים אחר פושעים ברחבי הגלקסיה.
בשנים 1979–1980, סטודיו האנימציה Filmation הפיק סדרת אנימציה בשם The New Adventures of Flash Gordon, שכללה שתי עונות.
בעונתה הראשונה, הסדרה השתמשה בהרבה צילומים חוזרים ונשנים מסרט הטלוויזיה.
בעונה השנייה, הסדרה שונתה בכך שתתאים יותר לקהל הצעיר וכל פרק כלל שתי עלילות משנה, כשלעיתים מופיע דרקון צעיר בשם גרמלין כאתנחתא קומית.
לסדרת האנימציה קדם סרט אנימציה באורך מלא, Flash Gordon: The Greatest Adventure of All, שלמעשה שודר רק ב-1982, ונחשב עד היום לעיבוד המצליח ביותר להרפתקאות פלאש גורדון.
בסדרת האנימציה של שנת 1986, Defenders of the Earth, פלאש חבר לשני גיבורי רצועות קומיקס אחרים ("הפנטום", ו"מאנדרייק הקוסם").
הסדרה כללה 65 פרקים והציגה מספר שינויים כמו בנם של פלאש ודייל, ריק גורדון, שנמצא בשנות העשרה לחייו.
בשנת 1996 חברת Hearst Entertainment הפיקה סדרת אנימציה של פלאש גורדון, שבה פלאש ודייל בשנות העשרה לחייהם ומרחפים על סקייטבורד-רחפת (כמו זה שנראה בסרט בחזרה לעתיד 2).
ב-10 באוגוסט 2007 עלתה לשידור בערוץ Sci Fi סדרת הטלוויזיה פלאש גורדון.
כל הדמויות מרצועת הקומיקס המקורית הופיעו בה, ואת הדיבור פלאש גורדון גילם השחקן הקנדי אריק ג'ונסון.
את הסדרה הפיקו רוברט הלמי האב ורוברט הלמי הבן.
נתוני הרייטינג של העונה הראשונה היו נמוכים ולכן הסדרה לא חודשה לעונה שנייה.
משנת 1941 ועד 1980 פורסמו מבחר ספרי קומיקס בידי הוצאות שונות, המעבדים את עלילות פלאש גורדון ודייל ארדן בכוכב מונגו.
גם חברת DC קומיקס וגם חברת מארוול קומיקס פרסמו עיבודים מודרניים משלהם, בשנת 1988 ו-1995 (בהתאמה) לרצועת הקומיקס.
הנובלה הספרותית הראשונה יצאה לאור ב-1936 בשם Flash Gordon in the Caverns of Mongo.
מלבד שמו של הגיבור, הסדרה לא דמתה לשום עיבוד קודם שנעשה.
בעברית הופיעו למעלה משלושים סיפורים שונים על הרפתקאותיו של פלאש גורדון בין שנות החמישים לשנות השמונים בשמונה כתבי עת:"נימרוד" ו"עולם הפלא" בשנות החמישים, "דבר לילדים" ו"בוקי" בשנות השישים והשבעים, "ידיעות אחרונות לילדים" משהו "'חדשות" ו"כולנו", בשנות השמונים.
בשנת 1979 זכתה עפרה חזה במקום ראשון בתחרות השירוויזיון עם השיר "פלאש גורדון" שנכתב בהשראת הדמות של פלאש גורדון.
השיר מופיע בתקליטה "על אהבות שלנו".
מגזין "יקום תרבות" פרסם מחדש כמה מסיפורים אלו ברשת לרגל מלאת שמונים שנה לפלאש גורדון בינואר 2014.
ג'ורג' לוקאס היה מעריץ של רצועות הקומיקס על פלאש גורדון ותמיד רצה לעבדם למסך הגדול.
דינו דה-לורנטיס שהחזיק בזכויות, לא היה מעוניין בזמנו בהצעתו של לוקאס, מה שגרם ללוקאס לכתוב את סרטי מלחמת הכוכבים במקום.
כתוביות הפתיחה המלוות כל פרק ופרק בסדרת הסרטים שאובים מתוך רצועת הסרטים המוקדמת של פלאש גורדון, Flash Gordon Conquers the Universe.
הדמויות של פלאש גורדון ודייל ארדן היוו השראה לא רק לדמויותיהם של לוק סקייווקר וליאה אורגנה, אלא גם לדמות הוריהם אנקין סקייווקר ופאדמה אמידאלה.
מופע הקולנוע של רוקי, פרודיה על סרטי מדע בדיוני, מתייחס לפלאש גורדון בשיר "Science Fiction - Double Feature" וכן בדמותו של רוקי הורור, הדומה דמיון מפליא לפלאש.
יצור טנטאורי מכוכב הקרח הות' במלחמת הכוכבים - פרק 5: האימפריה מכה שנית אף הוא לקוח בהשראת יצור דומה מעולם הקרח של המלכה פרייה.
בסדרה המצוירת איש משפחה, בפרק "Road to Germany", סטואי, בריאן ומורט ניצלים מידי הלופטוואפה בידי הנסיך וולטן.
מדבב את הדמות בריאן בלסט, ששיחק בסרט "פלאש גורדון" משנת 1980 את הנסיך וולטן.
גיבור העל הוקמן מבית DC קומיקס קיבל השראה מאנשי הנץ ברצועת הקומיקס פלאש גורדון, ורבים מהציורים של תור הזהב של הקומיקס לקוחים בהשראת ציוריו של אלכס ריימונד.
בסדרה מסע בין כוכבים: וויאג'ר, הגאי הספינה טום פאריס יוצר דמות הולוגרמה בשם "קפטן פרוטון", המבוססת על דמותו של פלאש גורדון.
לעומתו, קצין המבצעים הארי קים יוצר את "ד"ר כאוטיקה", המבוסס על דמותו של מינג האכזר.
פלאש פורוורד היא סדרת מתח ומדע בדיוני אמריקאית המבוססת על רומן בעל אותו שם (תורגם לעברית בשם "הבזק לעתיד" ב-2011 בהוצאת אופוס), מאת הסופר הקנדי רוברט ג'.
סוייר, שיצא לאור בשנת 1999. הסדרה שודרה בארצות הברית החל מ-24 בספטמבר 2009 ועד ל-27 במאי 2010 ברשת ABC ובוטלה לאחר עונה אחת.
ב-6 באוקטובר 2009, למשך 2 דקות ו-17 שניות תושבי העולם מאבדים את הכרתם, ומקבלים הצצה אל העתיד שיהיה להם בעוד כחצי שנה (29 באפריל 2010).
כשהם מתעוררים, הם מגלים תוהו ובוהו; מיליוני אנשים ברחבי העולם מתו במהלך איבוד ההכרה ההמוני.
סוכן ה-FBI מארק בנפורד מלוס אנג'לס וחברו דמיטרי נו חוקרים את האירוע ומנסים למנוע אירוע דומה בעתיד.
עד מהרה כולם מנסים לפענח את מה שראו ולשתף אחרים בחזיונותיהם; רבים נמצאים בקונפליקט בנוגע לעתיד שראו – חלקם משלימים עמו ואף חותרים להשגתו, וחלקם מנסים להילחם בו ולמנוע אותו.
צוותו של מארק מנסה לפענח את התעלומה תוך איסוף החזיונות של האנשים.
הפרק האחרון בעונה הראשונה מסתיים בקליף האנגר לא פתור, במארז ה-DVD של הסדרה מופיע סרטון האמור לסכם ולסגור את הסדרה.
מארק בנפורד (ג'וזף פיינס) – סוכן FBI.
בחיזיון שלו לעתיד הוא ראה עצמו ב-29 באפריל כשהוא חוקר את הסיבה לאיבוד ההכרה.
בסוף העונה - שוהה בבניין ה-FBI בעת התרחשות פיצוץ, ולא ידוע אם שרד או לא.
דמיטרי נו (ג'ון צ'ו) – סוכן FBI.
לא היה לו חיזיון והוא פוחד שהדבר מעיד על כך שהוא ימות עד ל-29 באפריל.
לויד סימקו (ג'ק דוונפורט) – מרצה באוניברסיטת סטנפורד; אשתו לשעבר מתה במהלך איבוד ההכרה והוא נותר לבד עם בנם האוטיסט דילן.
הניסוי שהוא וסיימון קמפוס ערכו תרם לאיבוד ההכרה.
אוליביה בנפורד (סוניה וולגר) – רופאה מנתחת בבית חולים ואשתו של מארק.
ראתה בחזיונה את עצמה ואת לויד במיטה.
ברייס וארליי (זאכרי נייטון) – רופא מתמחה בבית החולים המסייע לאוליביה.
עמד להתאבד כשקיבל את החיזיון שלו, בו ראה את עצמו בפאב עם בחורה יפנית.
ואנס) – מנהל משרד ה-FBI בלוס אנג'לס, האחראי על צוות החקירה של אירוע ההבזק לעתיד (מוזאיק).
ג'ניס הווק (כריסטין וודס) – סוכנת FBI כפולה.
בחיזיון ראתה את עצמה בבדיקת היריון.
ניקול קירבי (פייטון ליסט) – סטודנטית העובדת כבייביסיטר של צ'ארלי בנפורד.
בחזיונה ראתה מישהו מטביע אותה.
עקב כך הולכת לעבוד ברפואה, כדי לכפר על מעשיה שעתידים לקרות.
סימון קמפוס (דומיניק מונאהן) – פיזיקאי מומחה במכניקת הקוונטים, שותפו למחקר של לויד.
לא איבד את ההכרה עקב טבעת ששמרה עליו.
ארון סטארק (בריאן או'בריין) – אלכוהוליסט לשעבר, הספונסר של מארק במסגרת אלכוהוליסטים אנונימיים וחברו הקרוב.
ראה בחזיונו את בתו, שנחשבה מתה בשנתיים האחרונות, חיה ומדברת איתו.
בתו חוזרת לביתו אך נחטפת שוב לאפגניסטן והוא יוצא בעקבותיה.
זואי אנדטה (גבריאל יוניון) – ארוסתו של דמיטרי, עורכת דין.
ראתה את חתונתה עם דימיטרי בחזיונה, דבר היוצר חוסר תיאום עם העובדה שהוא אמור למות עד תאריך החתונה.
מבינה כי היא הגיעה לאזכרה של דמיטרי ולא לחתונה.
צ'ארלי בנפורד (לנון וויין) – בתם של מארק ואוליביה.
בחזיונה שמעה כי אביה נהרג.
דילן סימקו (ריאן וויינוט) – בנו האוטיסט של לויד.
נהאדרה אודייה (שוהרה אע'דאשלו) – אישה ממוצא אירני המתגוררת בהונג קונג.
אמרה לדמיטרי נו שהוא יירצח בתאריך 15 במרץ על ידי מארק בנפורד שיירה בו 3 כדורים.
התכנית התחילה את שידוריה בארצות הברית עם מעל 12.3 מיליון צופים בפרק הראשון, אך נתוני הצפייה ירדו לאורך הפרקים, כך שבפרק 22 צפו בה 4 מיליון צופים בלבד.
בבריטניה נתוני הצפייה היו גבוהים ויציבים יותר, עם כעשרה מיליון צופים לאורך כל העונה.
באופן יוצא דופן, הסדרה שודרה בישראל במקביל גם ללקוחות HOT וגם ללקוחות yes וזכתה להכרה חיובית.
ב-HOT הסדרה שודרה בערוץ HOT3 והחליפה את "אבודים" במשבצת השידור שלה ובהמשך הסדרה ניתנה לצפייה בחינם למנויי HOT V.O.D ולמנויי yes VOD.
הסדרה מבוססת על רומן בעל אותו שם מאת הסופר רוברט ג'.
ההבדלים הבולטים בין הרומן לסדרה הוא בדמויות הראשיות ובמקום ההתרחשות.
העלילה בספר מתרחשת בז'נבה, שווייץ והגיבור הוא לויד סימקו, המדען שגרם לאירוע.
הסדרה מתרחשת בארצות הברית ובלוס אנג'לס והגיבורים הם מארק בנפורד ודמיטרי נו.
דמותו של סימקו בסדרה דומה לעיתים למקבילו בספר אך תפקידו משמעותי הרבה פחות.
ברומן אורכו של ההבזק הוא 2 דקות (120 שניות) וההבזק לעתיד הוא לתקופה של 21 שנים, בעוד שבסדרה אורכו של ההבזק הוא 2 דקות ו-17 שניות (137 שניות) והוא מתרחש בעוד 6 חודשים.
פלאש פוטוליזה היא שיטת מחקר, המשמשת בעיקר לבחינת קינטיקה של תגובות כימיות.
בשיטה זו, דוגמית חומר מקבלת הבזק אור חזק במשך מספר ננושניות, פיקושניות או אף פמטושניות מקרן לייזר או מכל מקור אור מתאים אחר (כגון מנורת הבזק ).
הבזק חזק זה גורם לתחילתה של תגובה כימית, או מוביל להתגברות רמות האנרגיה של אלקטרונים בקבוצת אטומים או במולקולות שבדוגמית החומר, מעבר לרמתם הראשונית.
עצמת בליעת האור של דוגמית החומר, משתנה בעקבות אותם תהליכים שגרם ההבזק, ועל כן, על מנת לבחון את קצביהם של תהליכים אלו, מקובל לקלוט את רמות הבליעה של האור בדוגמית, במרווחי מבחן קצרים של כמילישנייה.
פלאש פוטוליזה פותחה מעט לאחר מלחמת העולם השנייה, בשנת 1949, בעקבות ניסיונות צבאיים לייצר מצלמות המסוגלות לצלם טילים בזמן טיסתם.
מפתחי הטכניקה, מנפרד אייגן, רונלד ג'ורג' רייפורד נוריש וג'ורג' פורטר , זכו בפרס נובל לכימיה בשנת 1967 על המצאתם זו.
במשך 40 השנים שלאחר מכן, הטכניקה נעשתה מתוחכמת יותר ויותר, הודות לפיתוחים חדשים בתחומי האופטיקה והלייזר.
יתר על כן, העניין בשיטה זו גדל במידה ניכרת, כאשר היישומים המעשיים שלה התפשטו מעבר לכימיה אל תחומים חדשים, כגון הביולוגיה, מדע החומרים ומדעי הסביבה.
כיום, חוקרים רבים משתמשים באופן שכיח בטכניקת הפלאש פוטוליזה, על מנת ללמוד יותר על תהליכי אור מושרה ופוטוסינתזה, במולקולות אורגניות, בפולימרים, בננו-חלקיקים, במוליכים למחצה, בצמחים, באותות ביולוגיים, ובשינויי קונפורמציות במערכות ביולוגיות.
פלאש: לידה מחדש היא מיני-סדרת קומיקס של כותרי פלאש שפורסמה באפריל 2009 על ידי חברת DC קומיקס למשך שש חוברות.
הסדרה, שנכתבה על ידי ג'ף ג'ונס ואוירה על ידי אית'ן ואן סקייבר, הציגה דמויות רבות משבעים שנות קיומם של כותרי פלאש.
המיני סדרה עוקבת אחר "לידתו מחדש" של הפלאש מתור הכסף בארי אלן, לאחר שחזר לחיים באירוע הקרוסאובר המשבר האחרון של שנת 2008. זהו שיתוף הפעולה השני של הצוות ג'ונס-ואן סקייבר, לאחר "גרין לנטרן: לידה מחדש" של שנת 2005.
בחוברת השלישית של הסיפור "נקמת הנבלים" מהמשבר האחרון, חבר כנופיית אי-צדק ליברה מודיע לקבוצת נבלי-העל הנבלים כי הפלאש הראשון בו הם נלחמו חזר מהמתים.
הם מתקבצים יחדיו במרתף שמתחת למוזיאון פלאש ומציינים כי הוא לא כמו הילד שהגיע אחריו, והוא לא נתן להם מנוח.
קפטן קור, מנהיג הנבלים, מסכם את המיני סדרה באומרו כי הנבלים אינם יכולים להביס אותו וכי אין חוקים ביקום שאפשר לפעול לפיהם.
העמוד האחרון מציג את דמותו של בארי אלן בתלבושת הפלאש כשהוא רץ במהירות-על.
לצורך המיני סדרה, המאייר אית'ן ואן סקייבר עיצב מחדש את תלבושתו של וולי וסט שתיבדל מתלבושתו של בארי אלן כפלאש, שהפך שוב לפלאש העיקרי בסדרת הכותרים שבאה לאחריה (כרך שלישי).
בארט אלן, קיד פלאש השני ופלאש הרביעי, הוחזר לחיים במאה ה-31 בידי ברייניאק-5 כדי להילחם בסופרבוי פריים ובלגיון נבלי-העל בחוברת שלישית של סיפור "לגיון שלושת העולמות".
ג'ף ג'ונס אישר בראיון כי בארט יחזור לעבר וישחק תפקיד חשוב במיני סדרה.
שני מדענים נהרגים בידי דמות מסתורית עם חנית בעלת קצה מחודד כסמל ברק.
הוא מארגן מחדש מספר מכלים על המדפים, משתמש בחנית שלו ככליא ברק ויוצר מחדש את התאונה שהעניקה לבארי אלן את כוחותיו.
הוא נמלט במהירות-על מהמשטרה המגיעה, ומחשבותיו מציעות כי הוא אחראי לשובו של אלן.
בערים קי-סטון וסנטרל סיטי, אייריס וסט-אלן מודיעה כי חגיגה תיערך לשובו של הפלאש.
החברים השונים במשפחת פלאש מגיבים באופן שונה לחזרתו: במפקדת חברת הצדק של אמריקה, ג'יי גאריק נזכר כיצד אלן העניק לו השראה לחזור להרפתקאותיו כפלאש.
במגדל הטיטנים ממזרח, וולי וסט נזכר באלן בחיבה ובכבוד הרב לו הוא רוחש.
במגדל הטיטנים ממערב, בארט אלן שאך זה חזר מהעתיד, רואה את חזרתו של סבו בחשש, ושואף שהדברים יהיו כמקודם.
הוא כועס כי בארי היה היחיד שהצליח להימלט מכוח המהירות ולא מקס מרקורי, מורו הרוחני.
אייריס, מצידה, מחכה בציפייה שבעלה יחזור הביתה.
היא מקבלת שיחה ממפקד המשטרה שמבקש את עזרתו של בארי.
בארי מבקר במוזיאון פלאש ובוחן את כל המוצגים כדי להתעדכן בדברים אשר קרו בהיעדרו.
הוא מודה בפניו כי הוא מתחיל לשכוח את הזמן שהעביר בתוך כוח המהירות, וכי אין זה זמנו לחזור וכוח המהירות מושך אותו חזרה.
הוא מודיע לג'ורדן כי לא ישתתף בחגיגות ומתחיל לרוץ.
בתשובה לשאלתו של ג'ורדן לאן, בארי עונה "לאן שיזדקקו לי".
בפלאשבק מתגלה, כי בילדותו אמו נרצחה ואביו נעצר על הפשע למרות שטען לחפותו.
מחשבותיו בזמן ההווה מופרעות כאשר מאיץ-העל סאביטאר מופיע מתוך סמל הברק שבחזהו.
כשבארי תופס את סאביטאר, הוא מקבל ממנו סוג מסוים של משוב אנרגטי, והנבל מתפורר לאבק.
באותו רגע, כל המאיצים המחוברים לכוח המהירות חווים פרץ אנרגיה מכאיב ופתאומי.
לאחר שגרין לנטרן תוחם את שאריותיו של סאביטאר, בארי ממהר הביתה כדי לדבר עם וסט על הנבל המנוח.
הוא רואה ניידת משטרה בחזית ביתו ונזכר ביום בו הכירו, לאחר משפטו של סאם סקאדר, שהיה גם היום בו קיבל את כוחותיו לראשונה.
מתברר כי גם לאחר מות אביו בבית הסוהר, בארי מעולם לא הפסיק לחקור את נסיבות מותה של אמו בתקווה להוכיח את חפותו של אביו.
הודות לוונדר וומן ולקשריה עם הממשל, העולם החיצוני מאמין כי בארי היה בתוכנית להגנת עדים בזמן היעדרותו.
הוא נפגש עם מפקד המשטרה קפטן פריי ולומד אודות ההתקפים אותם חוו שאר המאיצים.
בארי ווולי חוקרים סערת ברקים מסתורית באיווה ומגלים את שאריותיו של פלאש שחור - התגלמותו של המוות בקרב מאיצי השני.
הם מותקפים בידי ליידי פלאש, אך כשבארי נוגע בה היא מתפוררת באותו אופן כמו סאביטאר.
לאחר מותה, תלבושתו של בארי הופכת לזו של הפלאש השחור.
במפקדת חברת הצדק, ג'סי צ'יימברס נזכרת בהוריה, ג'וני קוויק וליברטי בל, ומתנחמת בזרועות בעלה ריק טיילר, כאשר פיצוץ מחריד את המקום וג'וני מופיע ומתחנן בפני בארי אלן שלא יפגע בבתו בטרם נעלם.
לאחר אירוע זה, ג'סי מתחילה לדקלם את נוסחתו המתמטית של אביה ללא הרף.
בחזרה באיווה, ליגת הצדק, חבורת הצדק וגיבורי-על נוספים מתכננים לנתק את בארי מכוח המהירות כדי להציל את חייו.
הם בונים לו מתקן שיכיל את ההילה השחורה אשר זיהמה את שדה האנרגיה שלו.
אייריס נקראת כדי לשמש ככליא ברק שימנע ממנו להיספג חזרה בכוח המהירות.
אולם, האנרגיה של בארי מגיעה לעומס יתר ומפוצצת את התא.
גרין לנטרן יוצר תא חדש מטבעת הכוח שלו ונושא את בארי הרחק מיתר הפלאשים.
כשהוא במרחק בטוח מהם, בארי פורץ את התא ומתחיל לצבור מהירות כדי לחזור לכוח המהירות מתוך כוונה לחוס על חיי משפחתו וחבריו.
בעת כניסתו לכוח המהירות, הוא עד לכל אשר התרחש בחייו במהופך, אך מאבד את זיכרונותיו.
כוח מסתורי עוזר לו להשיבם ולהיכנס לכוח המהירות, שם הוא פוגש במקס מרקורי ובג'וני קוויק הלכודים.
ג'וני מתחנן בפניו שלא לתת לבתו להיפגע, לפני שגם הוא נהרג בידי האנרגיה של בארי, בדרך בה מתו סאביטאר וליידי פלאש.
לפני שהם נמשכים יותר ויותר לתוך אזור אדום בכוח המהירות, מקס אומר לבארי שהוא לא אחראי למותם של המאיצים.
לאחר מכן, מופיע הנבל האחראי לכך - הפלאש ההפוך פרופסור זום, שמתגאה בעובדה כי גרם להיפוכה של האנרגיה המפעילה את בארי.
עוד הוא מגלה, כי הוא יוחזר לחיים מאוחר יותר הודות לחברו הטוב של בארי, כיוון שגופתו קבורה עדיין בהווה.
ת'ון מביס את בארי ומקס ומגלה להם ששדה האנרגיה האדום הוא כוח מהירות שלילי שנוצר בידי האנרגיה הקינטית של הפלאש ההפוך ואשר מרעיל את כוח המהירות הרגיל כמו סרטן.
הוא ממשיך לגולל את תוכניתו: ששלח פעימה תת-הכרתית לתוך כוח המהירות כדי למשוך את מה שנותר מתודעתו של בארי, לאחר שזה חזר באירועי המשבר האינסופי לעזור לקיד פלאש להביס את סופרבוי פריים.
אותה פעימה גרמה לחזרתו במשבר האחרון.
בטרם הוא נעלם, ת'ון מגלה כי הוא היה רוצחם של שני המדענים מתחילת הסיפור.
מקס מודיע לבארי, שכשם שת'ון יצר את כוח המהירות השלילי בעזרת האנרגיה הקינטית שלו, בארי עזר ללא יודעין ליצור במשך השנים את כוח המהירות הרגיל.
וסט מחליט להיכנס לכוח המהירות ולהשיב את דודו, חרף אזהרתם של ג'יי ובארט, ואומר שנסיונותיו הקודמים להיכנס לכוח המהירות צלחו מכיוון שלינדה שימשה ככליא הברק שלו, כחיבורו לעולם האמיתי.
פרופסור זום מופיע בביתם של וסט ולינדה ומאיים על שלומם של ילדיו, ג'יי ואיירי, בכך שהוא מרעיל את חיבורם לכוח המהירות.
לינדה מצליחה לקרוא לעזרתם של ג'יי ובארט, אך ת'ון מצליח להתגבר עליהם.
בינתיים בכוח המהירות, וסט מגיע לבארי ולמקס, אשר אינו משוכנע שהוא יכול להימלט מכוח המהירות משום שאין לו כל כליא ברק שמקרקע אותו לעולם האמיתי.
בארי משכנעו כי הוא חלק ממשפחתם ומשמש כאב רוחני לבארט, והשלושה נמלטים מכוח המהירות.
ג'סי צ'יימברס נאגפת באנרגיית כוח המהירות ומפסיקה לדקלם את הנוסחה, במוצאה את הפתרון לה: "ג'סי קוויק, מקס מרקורי, ג'יי גאריק, וולי וסט, בארט אלן - כוח המהירות".
כתוצאה מכך, המאיצים השונים נטענים מחדש באנרגיה ותוקפים את ת'ון.
צמד התאומים ג'יי ואיירי נתקפים בכאב עז, ואיירי מסיקה מכך שחיבורם המשותף לכוח המהירות הוא הגורם לכך.
היא סופגת את מלוא אנרגיית המהירות של אחיה, אך מאבדת את הכרתה.
ג'סי צ'יימברס מגיעה, מעירה אותה על ידי דיקלום נוסחת המהירות והשתיים מצטרפות לקרב.
וסט משתמש בחיבורו לכוח המהירות כדי לחדש את כוחם של המאיצים ותוך כדי גם לתקן את תלבושותיהם: בארי, ג'יי, מקס ובארט שומרים על עיצוב תלבושותיהם, וסט מקבל עיצוב שונה לחליפתו, ג'סי מקבלת עיצוב הדומה לזה של אביה, ואיירי הופכת לאימפולס החדש.
חרף איגופו בידי המאיצים, ת'ון נשאר בטוח בעצמו.
הוא מתגאה בכך שהיה אחראי לכל טרגדיה שקרתה בחייו של בארי אלן, כולל הירצחה של אמו, וכי כוח המהירות השלילי נותן לו את האפשרות לנוע אחורנית וקדימה בזמן.
הוא מתעתד לנוע אחורנית בזמן כדי להרוג את אייריס וסט-אלן לפני שהיא ובארי כלל נפגשו, ובכך למחוק כל זיכרון שלו ממנה.
כשבארי רודף אחריו, מצטרף אליו וסט, שאומר לו לדחוף את יכולותיו עד לקצה גבולותיהם כדי לשבור את מחסום הזמן.
הם מצליחים זאת, מגיעים לת'ון ומונעים את הירצחה של אייריס.
עקב כך, בארי הופך לברק עצמו שגרם להתפרצות כוחותיו.
כאשר שני הפלאשים מחזירים את ת'ון חזרה להווה, הם מגלים שגיבורי-העל בנו מכשיר מיוחד שיחזיק את הנבל וינתק אותו מכוח המהירות השלילי.
כעת כשהאיום הסתיים, כולם חוגגים את שובו של בארי אלן.
במחוז המשטרה, בארי מחליט לסגור את התיק העוסק ברצח אמו ולעסוק בתיקים הפתוחים שנערמו לאחר מותו.
הוא מבלה מעט זמן עם אשתו בטרם עושה את דרכו לוושינגטון די.
לחגוג את שובו לליגת הצדק.
הדגמים הבאים כללו צריחים מיוחדים שנבנו במיוחד ליעוד הכלי, בהם הווירבלוינד עם ארבעה תותחי נ"מ 20 מ"מ, האוסטוינד עם תותח נ"מ 37 מ"מ והקוגלבליץ עם זוג תותחי נ"מ 37 מ"מ.
161/3) היה רק"מ נ"מ אשר היה מוכר יותר בשם הכינוי שלו מובלוואגון .
תותחי הנ"מ בעלי קוטר 20 מ"מ נמצאו כחלשים מידי כנגד מטרות אוויריות רבות, לכן לבסוף הוחלף הווירבלוינד באוסטוינד.
למרות נחיתות הכלי אל מול מטרות אוויריות, קצב האש הגבוה והניידות של הכלי הפכו אותו לכלי מוצלח גם כנגד מטרות יבשתיות כגון חיל רגלים ורכבים קלים.
משום סתירה בין הוורמאכט לבין המפעל המייצר של הכלי, המידע אודות מספר הכלים אשר יוצר אינו ברור ונע בין 87 או 105 כלים.
אוסטוינד היה רק"ם הנ"מ השלישי בסדרה המבוססת על תובת הפאנצר 4. עיצובו דומה לקודמו הוירלוינד והוא נבדל בעיקר בחימוש שלו.
האוסטוינד כלל בצריך משושה תותח נ"מ 37 מ"מ יחיד מסוג 43 FlaK cm 3.7. בדומה לויבלוינד, גם צריח האוסטוינד היה פתוח כלפי מעלה מה שהיה חיסרון לכוח השרידות של צוות הכלי.
הבדל נוסף על פני קודמו היה מיגון מעט טוב יותר בצריח ומקלע MG34 נוסף.
סך הכל יוצרו בין 43 ל-45 כלים מסוג זה.
קוגלבליץ היה רק"ם הנ"מ הרביעי והאחרון בסדרה המבוססת על הפאנצר 4. הקוגלבליץ היה פיתוח משמעותי אל מול קודמיו, הוא כלל צריח סגור בעל יכולת צידוד מלאה (יכולת להסתובב 360 מעלות), אשר הרכיב זוג תותחי נ"מ 37 מ"מ מסוג 43 FlaK cm 3.7 המורכבים זה לצד זה.
הרעיון ליצור כלי רק"ם בעל זוג תותחי נ"מ 37 מ"מ בצריח סגור עלה כבר בשנת 1943, אך פיתוחו הסתיים רק בשנת 1945. רק כחמישה כלים מסוג זה נוצרו והם היו עוד בשלב הניסויים כאשר המלחמה נגמרה.
ישנם עדויות לכך שכלי אחד או שניים השתתפו בקרבות האחרונים באירופה בקרבת ברלין.
פלאפרנאטר הוא כריך הפופולרי במדינת מסצ'וסטס שבארצות הברית ובחלקים אחרים של ניו אינגלנד.
כריך זה מכיל חמאת בוטנים וממרח קרם מרשמלו.
הכריך מוכן לרוב מלחם לבן פרוס, אך יש גרסאות הכוללות לחם מקמח מלא וכן לעיתים הכריך כולל פרוסות בננה או דבש.
הכריך הפופולרי עלה לכותרות במסגרת דיון שנערך בבית המחוקקים של מסצ'וסטס בו הציע סנטור מדינת מסצ'וסטס גארט באריוס להגביל הגשתו של הכריך בבתי הספר במדינה.
באותו דיון הוצעה הצעה נגדית להכריז על הכריך ככריך הלאומי של המדינה.
פלאש איירליינס (Flash Airlines) הייתה חברת שכר מצרית שהפעילה טיסות למרכז ומערב אירופה.
בסיסה היה נמל התעופה הבינלאומי שארם א-שייח', ומטה ההנהלה שלה בקהיר.
החברה הוקמה בשנת 1995 בשם הליופוליס איירליינס, ובשנת 1996 היא קיבלה את אישור הרשויות.
בתחילת דרכה הפעילה החברה מטוסי איירבוס A310, בואינג 737-3Q8, ומקדונל דאגלס MD-83. בשנת 2000 נרכשה הליופוליס איירליינס על יד קבוצת התיירות פלאש, שמכרה את מטוסי האיירבוס והמקדונל דאגלס, ונשארה עם מטוס בואינג 737-300 אחד.
בשנת 2002 היא רכשה מטוס נוסף מדגם זה.
בשנת 2002 ערך המשרד הפדרלי לתעופה אזרחית השווייצרי ביקורת פתע במטוס החברה בעל הרישום SU-ZCF.
בבדיקה התגלה כי אין מסכות חמצן בתא הטייס, וכי מכלי הדלק ורכיבים בקוקפיט אינם תקינים.
מספר ימים לאחר מכן, נאסר על החברה לטוס בשמי שווייץ ופולין.
החברות הנורווגיות עימם הייתה בקשרי מסחר, ביטלו את החוזים עם פלאש.
בשנת 2004 התרסקה טיסה 604 של החברה.
הטיסה בוצעה במטוס בעל הרישום SU-ZCF, בו ערכו השווייצרים שנתיים קודם לכן בדיקות.
התקרית החמורה בה נהרגו כל 148 נוסעים ואנשי הצוות, גרמה לחברה לפשוט את הרגל מספר חודשים לאחר מכן.
פלאקסי הוא נהר במדינת טקסס שבארצות הברית, יובל של הנהר בראזוס (Brazos).
הוא נוצר מהתמזגות נהר צפון פלאקסי ונהר דרום פלאקסי ליד בלאף דייל (Bluff Dale) , וזורם לאורך 47 ק"מ עד התמזגותו עם נהר בראזוס ממזרח לגלן רוז (Glen Rose), טקסס.
בערוץ הנהר נמצאו עקבות דינוזאורים, ליד גלן רוז, בפארק מדינת טקסס "עמק הדינוזאורים" .
בשנות השלושים של המאה ה-20 מצאו תושבים מקומיים עקבות דינוזאורים וסימנים שנחשבו עקבות אנושיים באותה שכבה גאולוגית.
הממצא קיבל פרסום רחב כעדות נגד לוח הזמנים הגאולוגי וכתמיכה בתאוריית העולם הצעיר.
בבדיקות נמצא שפירוש סימנים אלה כטביעות רגליים הוא שגוי, או שמדובר בתרמית.
בריאתנים וארגונים בריאתניים רבים בני זמננו אינם משתמשים בממצאים אלה בין טיעוניהם.
פלאש תומפסון הוא דמות בדיונית של גיבור-על המופיעה בחוברות הקומיקס ספיידרמן ביקום מארוול קומיקס.
יוג'ין "פלאש" תומפסון, היה תלמיד לשעבר בתיכון מידטאון בו למד גם פיטר פארקר, ספיידרמן.
אף על פי שנהפך לנכה במהלך מלחמת עיראק, פלאש זכה בהמשך לכוחותיו של סימביוט ונום החייזרי, ובהמשך סיגנן את חליפתו והפך לסוכן ונום.
פלאש זכה למגוון כוחות, צבר עשרות אויבים, ואיבד את הסימביוט מספר פעמים - האחרונה שבהן לדראקס המשמיד.
בנובמבר 2016, פלאש איבד באופן סופי את הסימביוט, שעבר למארח אחר.
את דמותו של פלאש תומפסון גילם בסרטי הלייב אקשן "ספיידרמן" ו"ספיידרמן 3" השחקן ג'ו מנגנלו, לאחר מכן השחקן כריס זילקה גילם את דמותו בסרטים "ספיידרמן המופלא" ו"ספיידרמן המופלא 2", והשחקן טוני רוולורי גילם את דמותו בסרטי הלייב אקשן "ספיידרמן: השיבה הביתה" ו"ספיידרמן: רחוק מהבית".
יוג'ין תומפסון גדל בפורסט הילס שבקווינס, ניו יורק, וגר רק מספר רחובות בודדים מביתו של פיטר פארקר.
הוא חי עם אביו האריסון, קצין משטרה במשטרת ניו יורק, אמו רוזי ואחותו הקטנה ג'סי.
יוג'ין היה קורבן להתעללות פיזית על ידי אביו האלכוהוליסט, מה שמוביל לטבע הבריונות והאלימות אצלו.
יוג'ין התקבל לתיכון מידטאון, והציק לפיטר פארקר מדי יום.
אף על פי שפיטר זכה לכוחות עכביש ונהפך לספיידרמן, הוא הצליח לא להשתמש בהם נגד תומפסון.
המעגל הרחב של חבריו כלל את שון "הזעיר" מק'בר, ג'ייסון לאונלו, סימור אוריילי צ'ארלי ומעריצות רבות כסאלי אבריל וליז אלן, שהייתה החברה הקבוצה של יוג'ין במשך זמן מה.
יוג'ין היה כוכב הפוטבול של תיכון מידטאון והקוורטרבק, וזכה לכינוי "פלאש" על שם מהירותו במגרש הפוטבול.
אף על פי שהציק לפיטר, פלאש הפך, למרבה האירוניה, לתומך ומעריץ נלהב של ספיידרמן.
פלאש היה מעורב בתקרית עם סאנדמן, וגנב מפיטר את חליפת ספיידרמן שלו.
פלאש לא האמין לכך שפיטר הוא ספיידרמן, אך נחטף על ידי דוקטור דום שחשב כי הוא ספיידרמן האמיתי, וכך ספיידרמן נאלץ להציל את פלאש.
כשפלאש וחבריו לכיתה יצאו לטיול שנתי במוזיאון ההיסטוריה של הטבע, שודדים ניסו לשדוד את המוזיאון ולקחו את ליז כבת ערובה.
אחרי חילוצה של ליז, פלאש היה אחד מהנוכחים כשהנשר הודיע על בריחתו מהכלא ברדיו, ולאחר מכן נגרר לקרב התאבקות עם פיטר.
בקרב, פלאש נדהם לגלות כי הוא אינו מסוגל לפגוע בפיטר בשל מהירות העכביש המשופרת שלו, ואגרוף אחד מפיטר העיף אותו מהזירה.
או-אז, פלאש הפסיק להציק לפיטר פיזית, אך התגרה בו מילולית.
ליז, המורשמת מבגרותו של פיטר, נמשכת בהדרגה אליו ועוזבת את פלאש, ששנאתו אל פיטר גוברת.
לבסוף, פיטר דוחה אותה למען בטי ברנט, וליז חוזרת אל פלאש.
ליז עדיין מנסה לזכות בפיטר, ולאחר שיחה על ציונו הגבוה של פיטר במבחן פלאש ופיטר נגררים למריבה.
בהזדמנות אחרת, וזאת לאחר שפלאש שואל את ליז מדוע היא מבזבזת את זמנה על "פארקר החלשלוש", ליז מכנה את פלאש "גוש שרירים" ועוזבת את המקום.
לאחר מכן, פלאש יצר מועדון מעריצים כיתתי לספיידרמן, שאליו צורפו כל הכיתה פרט לפיטר, וציין כי "ספיידרמן לא יאכזב את מעריציו לעולם".
כשהמוניטין של ספיידרמן נהרס כשברח בקרב נגד הגובלין הירוק, פלאש ניסה לשקם את המוניטין של ספיידרמן בכך שהתחזה אליו.
בניסיון אחר, פלאש נקלע בכוונה לשוד בתקווה שספיידרמן יופיע, אך הוכה על ידי שלושת הגנבים.
מוקף בחבריו, פלאש מצהיר כי היה ספיידרמן, ופלאש מניח שהיחסים בינו לבין ליז נרגעו מכיוון שספיידרמן שוב בפעולה.
עם זאת, ליז לא מוכנה לוותר בקלות שכזו.
לאחר מכן, פלאש וחבורתו צופים בפיטר ובבטי ברנט מתווכחים עם ג'ונתן סטורם, הלפיד האנושי.
אף על פי שכל מה שהם רואים זה הוויכוח בין פיטר לג'ונתן, פלאש מבין כי פארקר מתווכח עם הלפיד כדי שלא יפגע בבטי.
כאשר ג'יי ג'ונה ג'יימסון מביא אנשים לריאיון עם צוות הדיילי ביוגל, שבמהלכו המרואיינים יספרו מדוע הם שונאים את ספיידרמן, פלאש מבהיל את כל צוות הביוגל.
בינתיים, לסלידתו של פלאש, ליז אפשרה לפיטר להיות המורה הפרטי שלה למדע.
כאשר פיטר מופיע למחרת בבית-הספר, פלאש מזמין את פיטר לקרב.
בסוף היום, פלאש מחכה לפיטר, אך כשפיטר רואה את "קוטל העכביש" הראשון הוא בורח, ופלאש חושב שהוא מתחמק מהקרב.
למחרת, פיטר נקלע לבסוף לקטטה עם פלאש, אך כשהמנהל דייוויס מוצא את השניים, פלאש מסביר למנהל מה קרה.
אוניברסיטת אמפייר-סטייט, צבא ארצות הברית
פלאש סיים את לימודי בתיכון ונרשם לאוניברסיטת אמפייר סטייט, ונהיה חברו לכיתה של פארקר פעם נוספת.
שם, הם נפגשים עם גוון סטייסי והארי אוסבורן, ופלאש מנסה להסית אותם נגד פיטר.
בסופו של דבר, הם הפכו לחברים קרובים.
באוניברסיטה, פלאש מזמין את פיטר למשחק פוטבול, וכשפיטר מסרב פלאש לועג לכושר שלו.
למשמע דברים אלו, גוון סטייסי וסאלי גרין פורצות בצחוק, ופיטר תוהה מדוע התקרב לגוון.
פלאש בינתיים חושב על "מצעד השנאה" של גוון, אבל בנוסף חושב כי "אם צריך לשנוא מישהו, הבחירה המושלמת היא פארקר".
פלאש נכנס לעימות נוסף עם פיטר, ונפגש, יחד עם הארי, עם נורמן אוסבורן כדי לשאול את מכוניתו.
כשנורמן מסכים, פלאש מפתח חיבה קטנה אל נורמן, והארי מסית את המכונית לאוניברסיטת אמפייר סטייט כדי להסיע את גוון וסאלי.
פלאש והארי מזהים את פיטר ולועגים לו, אך כשגוון מגנה על פיטר, פלאש מסתפק בעקיצה מילולית קטנה.
פלאש מנסה להיות ידידותי לפארקר, אך אינו מצליח לשלוט בעצמו.
כשפיטר קונה אופנוע, פלאש והארי מוקסמים מגלגליו, ונותנים לפיטר הזדמנות לשחזר את יחסיו עם גוון.
פלאש ופיטר נפרדו כידידים, ופלאש התגייס לצבא ארצות הברית.
פלאש הוצב בדרום מזרח-אסיה, שם נתקל במקדש נסתר ובאישה בשם שאה שאן.
עם זאת, לאחר שכוחות אמריקאים הפגיזו בטעות את המקדש, פלאש עזב לאמריקה, שם ניצולי העיר האשימו את פלאש בפיצוץ המקדש וניסו להתנקש בחייו.
עם סיועו של ספיידרמן, פלאש הצליח להרגיע את התושבים ולהתאחד עם שאה שאן.
לבסוף, שאה שאן הפכה ל"האחות שמש", ושימשה ככלה זמנית של מנהיג "לגיון האור", "האח כוח", שהיה בעצמו משרת של אדם-חיה.
אחרי הקרב, שאה-שאן הפכה למאהבת של פלאש.
כשהובגובלין תקף את שאה שאן, פלאש העליב את הובגובלין בפומבי, וכתגובה לכך, הובגובלין חטף את פלאש והציג את פלאש בתור ההובגובלין.
ספיידרמן היה המום מכך שחברו היה נבל, אך לבסוף פלאש זוכה באופן חוקי.
אחרי נישואים לא מוצלחים לשאה שאן, פלאש התחבר לפלישיה הארדי, שניצלה את פלאש כדי לגרום לספיידרמן (שהיה נשוי באותו זמן למרי ג'יין ווטסון) לקנא.
עם זאת, פלאש נפרד מהארדי כשגילה שהיא בעצם החתולה השחורה.
לאחר התקף דיכאון חמור, פלאש נהג בשכרות ונפצע קשה בתאונה.
זמן קצר לאחר מכן נורמן אוסבורן הציע לו עבודה באוסקורפ כדי לעצבן את פיטר, ופלאש נהיה נאמן לאוסבורן שהעניק לו הזדמנות שנייה.
עם זאת, כחלק מתוכנית להריסתו של ספיידרמן, אוסבורן משקה את פלאש בויסקי וגורם לו לנהוג במשאית לתוך תיכון מידטאון, שם פיטר עובד.
לאור מצבו הגופני, פלאש לא ניזוק פיזית אך מקבל נזק מוחי המותיר אותו בתרדמת.
פלאש מתעורר מהתרדמת שלו בקשת-הסיפור ספיידרמן: האחר, שם נהיה המורה לחינוך גופני בתיכון מידטאון.
עם זאת, כמו בימי התיכון, פלאש עדיין מציק ולועג לפיטר.
פלאש היה נתון במערכת-יחסים עם "גברת חץ", ללא ידיעה כי היא למעשה נבלת-על שמתכננת לתקוף את ספיידרמן.
כאשר פיטר חושף את עצמו כספיידרמן בפני פלאש, האחרון חושב כי מדובר בתעלול, אך פלאש השתכנע סופית כשצפה בספיידרמן נלחם בדניאל ברקהרט ופרנסיס קלום.
פלאש הופיע לקצרה במסיבת ברכה אצל הארי אוסבורן, ושכח (כמו כל העולם) את זהותו של ספיידרמן עקב תכסיס של מפיסטו.
לאחר אירועי "עוד יום אחד", פלאש מתפטר מתפקידו וחוזר לצבא כדי להילחם במלחמת עיראק עקב להט פטריוטי, שנוצר - לטענת פלאש - עקב התלהבותו ממעשיו של ספיידרמן.
בעיראק, הפלוגה של פלאש נקלעה למארב, ופלאש ספג שני קליעי-רובה ברגליו.
פלאש סיכן את עצמו למען חייליו, והתוצאה של הקרבה זו הייתה ניתוח, שבסופו פלג גופו של פלאש מתחת לברכיו נכרת.
עקב כך, פלאש זכה למדליית הכבוד, והארי אוסבורן עצמו קנה עבורו דירה.
פלאש מקבל הצעה להצטרף למחלקה לענייני קשישים בעיריית ניו-יורק, ומשתתף בחתונתה של מיי פארקר.
כאשר זיקית מתחזה לפיטר פארקר ופוגש את פלאש במסיבת עיתונאים, הוא מכנה אותו "פלאש החלשלוש", ולאחר זמן מה נראה כי פלאש משלים עם מצבו.
פלאש הפך לונום החדש כשהצטרף ל"פרויקט לידה מחדש 2.0".
למעשה, הפרויקט קיבל את הסימביוט מממשלת ארצות הברית, שלקחה את הסימביוט ממאקדונלד גארגן לאחר אירועי מצור.
באמצעות הסימביוט, פלאש זוכה לכל כוחות ונום, ומצמיח שתי רגליים מלאכותיות.
עם זאת, הוא מוכרח לצאת ממצב ונום כל 48 שעות, אחרת ייעשה פראי, ובשלב מסוים פלאש היה תלוי בסימביוט כדי לחיות.
תומפסון נשלח לאחת ממדינות מזרח אירופה כדי להתאושש אצל דוקטור אקמסיק, מומחה בנשקי ויברניום.
במהלך ביקורו, הוא נתקל בג'ק-או-לנטרן, שניסה לחטוף את דוקטור אקמסיק ל"אדון הפשע".
אקמסיק ניצל, אך פלאש וג'ק-או-לנטרן נהפכו לאויבים מושבעים.
לאחר מכן, הוא נשלח אל הארץ הפראית כדי ליירט משלוח ויברניום שיועד אל "אדון הפשע", נאבק בקרייבן הצייד ואיבד את הסימביוט לזמן קצר, מה שגרם ל"אדון הפשע" לגלות את זהותו.
להפתעתו של פלאש, הסימביוט הזכיר כי יש לשניים משימה להשלים, ופלאש השתלט על משלוח הוויברניום.
עם זאת, הוא נאלץ למסור אותו ליעד, כש"אדון הפשע" חוטף את בטי באנט, חברתו הישנה של פלאש.
להפתעתו הרבה, ספיידרמן מגיע למקום, חושב כי פלאש הוא אויבו הישן ונלחם בו.
לאחר הקרב, השניים חיפשו את בטי, וחילצו אותה ממחסן מתפוצץ.
כשפלאש חזר למטה "פרויקט: לידה מחדש 2.0", הוא שיקר לממונים עליו על התנהלות המשימה.
כשחזר לדירתו, פלאש גילה כי אביו סובל משחמת הכבד וכי לא נותר לו זמן רב לחיות.
באירועי "אי העכביש", כל מנהטן צברה את כוחות עכביש, ו"פרויקט לידה מחדש 2.0" שלח את פלאש ללכוד חיה ענקית בצורת עכביש שנאבקה בכוכב אש.
פלאש מצליח לתפוס את החיה המכונה "מלך העכביש", ומגלה שהיא בעצם קפטן אמריקה.
פלאש, המתחזה למלך העכביש, קיבל הוראה ממלכת העכביש ומהתן לחסל את אנטי-ונום, שריפא מספר אזרחים בעלי כוחות עכביש, אך הממונים עליו פקדו עליו לעזור למיסטר פנטסטיק לפתח תרופה.
פלאש רצה להביא לפנטסטיק את אנטי-ונום, אך הסימביוט עצמו רוצה לתקוף את אנטי-ונום.
עקב כך, אנטי-ונום ופלאש נלחמים, ובסוף הקרב אנטי-ונום מובא אל מיסטר פנטסטיק.
פלאש נלחם, בציוות לקפטן אמריקה, עם מלכת-העכביש, וחתך אותה עם המגן של הקפטן.
לבסוף, מי שנתן את מכת המוות היה קיין, בעוד ספיידרמן והאוקטובוטים של דוקטור אוקטופוס מפזרים את התרופה ברחבי העיר.
עקב אירועים אלו, פלאש הורג את "החוטף", שניצל הזדמנויות אלו כדי לשדוד בנקים ולהרוג אזרחים חפים מפשע.
פלאש נלקח בידי הענק האדום ללאס-וגאס, כדי להביא אותו למשפט צבאי.
באותו זמן, בלקהארט יצר שער בין שהעביר את הגיהנום לכדור הארץ, אך הגוסט ריידר ג'וני בלייז עצר את השער.
פלאש והענק האדום הצטרפו לאלחנדרה בלייז ול-X-23 כדי להביס את בלקהארט.
במהלך הדרך הם נלחמו גם ב"ניגודים", צדדים מרושעים של עצמם שנוצרו על ידי מראת קסמים.
הניגודים הרגו את ארבעת הגיבורים, שלאור עברם העגום הגיעו לגיהנום.
שם, מפיסטו הציע להחזירם לחיים, בתנאי שיעזרו לו כשיצטרך אותם, וכשהארבעה הסכימו הם הזמינו את בלקהארט לקרב חוזר.
בקרב הזה, פלאש וגוסט ריידר העבירו את כוחותיהם לענק האדום, מה שנתן לו את הכוח להביס את בלקהארט.
זמן קצר לאחר מכן, קפטן אמריקה והאוונג'רס הסודיים חיפשו אחרי פלאש כדי לצרף אותו לקבוצתם, ואילו דיימון הלסטרום מבחין במחומשים בלתי נראים על חזהים של פלאש, הענק האדום, X-23 וגוסט ריידר, כסימן לעסקה שערכו עם מפיסטו.
לבסוף, פלאש הצטרף לאוונג'רס הסודיים יחד עם הלפיד האנושי המקורי, אף על פי שהוקאיי היה ספק בצירוף סימביוט ונום לקבוצה.
פלאש השתתף במשימתו הראשונה ומילא תפקיד מרכזי לאחר מכן, וכך קיבל את אמונו של הוקאיי ומערכת יחסים סודית בינו לבין ולקיריה.
בקבוצה זו, פלאש נפגש לראשונה עם קרנג', כשזה האחרון ניסה להשתלט על עיירה קטנה בקולורדו.
אדון הפשע אסף צוות בשם "ששת הפראיים", וצירף אליו את ג'ק-או-לנטרן, פתן המוות, הזבוב האנושי ומגאטאק.
בינתיים, פלאש התגנב למפקדתו של אדון הפשע כדי להורגו, אך תוכניתו הופרעה על ידי אדי ברוק.
במהלך הקרב בין חמשת הנבלים לפלאש, אדי התאחד עם סימביוט טוקסין כדי להשלים את ששת הפראיים.
פלאש החל לחפש את בטי, ומצא אותה מדברת עם ג'ק-או-לנטרן.
פלאש הגן עליה ממגאטאק ומטוקסין, וחשף בפניה את זהותו.
ששת הפראיים תקפו את פלאש ובטי, וכשפלאש הורג את פתן המוות, אדון הפשע חושף את זהותו כאחיה של בטי ברנט.
לבסוף, טוקסין הורג את מגאטאק ומת בעצמו, ובטי יורה באחיה והורגת אותו, והסיפור למעשה מסתיים כשג'ק-או-לנטרן מועבר לכלא הרפסודה.
לאחר קרב נגד דיימון הלסטרום ומפלצות הרשע, פלאש נאלץ לרדוף אחרי קרנג' למרכז החלל של נאס"א, שם קרנג' העביר את פלאש ואת סקרלט ספיידר למיקרו-יקום בעזרת מכשיר המכונה "בור פרומתאוס".
פלאש נמצא על ידי צוות כוח אניגמה, שנזקקו לעזרתו כדי להביס את מרקיז ראדו, מנהיג בני הברית של קרנג', וכדי ללכוד את סימביוט קרנג'.
למרות זאת, הם הותקפו על ידי מרקיז ראדו, שלכד את קרנג' ופלאש כדי ליצור צבא סימביוטים שיאפשר לו לשלוט בכל המיקרו-יקום.
עם זאת, קרנג' השתלט על צבא הסימביוטים והעביר את השלושה לעולם הרגיל, וביחד עם סקרלט ספיידר ונשק שקיבל מכוח אניגמה, פלאש הביס את קרנג'.
לאחר קרב נגד "נבלי U", פלאש עובר דירה לפילדלפיה, ומגלה כי אדי ברוק שרד ועודנו חי.
פלאש קיבל עבודה כמורה לכושר בתיכון במערב פילדלפיה, וזכה לכינוי "ספיידרמן של פילי".
כאשר פלאש מנסה ללכוד את אחד מרוצחי הסימביוט של וקטור, הוא התעמת עם טוקסין, שנוטרל על ידי פלאש בעזרת תרופות הרגעה.
טוקסין איתר את פלאש בעבודתו, אך רוצחי הסימביוט הדביקו מספר אנשים, הרודפים כעת אחרי פלאש ואחרי טוקסין.
לבסוף, טוקסין ופלאש הצליחו להדוף את רוצחי הסימביוט, וטוקסין חשף את עצמו כאדי ברוק, והציע לפלאש עסקה; הוא יתן לו לחיות, כל עוד לא ישלוט על הסימביוט.
"לורד אוגר", בוס המאפיה של פילדלפיה, הציע פרס על ראשו של פלאש, מה שמשך נבלים רבים כקונסטריקטור, לורד דת'סטרייק וג'ק-או-לנטרן לתקוף את פלאש כונום.
במהלך המאבק, פלאש נאלץ לתת לאנדריאה "אנדי" בראטון - תלמידה בתיכון בו פלאש מלמד - חתיכה מהסימביוט, כדי להציל אותה מג'ק-או-לנטרן, וכך אנדי נהפכת ל"מאניה".
מאניה תקפה באכזריות את ג'ק-או-לנטרן, שהתגלה בסוף כמתחזה שעבר שטיפת מוח על ידי ג'ק-או-לנטרן האמיתי.
כשמאניה חונקת את המתחזה, פלאש מרגיע אותה, ולבסוף אנדי עוברת לג'נקינטאון.
פלאש מעניק לה חתיכת סימביוט, המתמזג איתה יותר מהר משהתמזג עם כל מארח קודם.
במהלך קרב מול קרוסבונז וה-DOA, פלאש גילה כי הם ניסו לקחת את סימן הגיהנום שצורף לסימביוט כאשר מפיסטו ערך עם פלאש, X-23, הענק האדום וגוסט ריידר.
פלאש גילה כי הסימביוט שצורף למאניה היה שיבוט של הסימביוט המקורי, ועקב כך מאניה קיבלה את סימן הגיהנום.
לאחר שפלאש מגלה זאת, הוא מבטיח לאנדי שיסיר ממנה את סימן הגיהנום בכל מחיר.
פלאש חזר באופן זמני לניו-יורק, כדי לצפות על עושי-דברו של אדון הפשע.
לפלאש היה מפגש קצר עם ספיידרמן העליון, ולאחר עימות קצר פלאש נמלט ממנו ומיחידת ה"ספיידרלינגס" שלו.
ללא הסימביוט, הוא ביקש מ"פיטר" מקום לינה, מה שגרם לאוקטביוס להשתיל לפלאש רגליים רובוטיות (בעזרת "תעשיות פארקר" החדשות שלו), אך במהלך התהליך אוקטביוס לקח מפלאש את הסימביוט.
אף על פי שפלאש ניסה לחזור אל הסימביוט, הוא הובס על ידי קארדיאק.
סאג'אני ג'פארי, חברה בתעשיות פארקר, מצאה כי ללא הסימביוט פלאש עלול למות, וכשהאוונג'רס מחליטים להתעמת עם "ונום העליון", פלאש מצטרף אליהם.
פלאש קיבל את הסימביוט שלו בחזרה, עזר לאוונג'רס להביס את ספיידרמן, ונחקר על ידי האלמנה השחורה.
לאחר שקיבל מקפטן אמריקה המלצה להתרחק מספיידרמן, פלאש חזר לפילדלפיה, מרוצה מפעולתם של האוונג'רס.
פלאש הצטרף לקבוצת האוונג'רס, וצורף כמעין שגריר מטעמם לקבוצת שומרי הגלקסיה.
פלאש התיידד עם דראקס המשמיד, שייעץ לו להחליף את אקדחיו בנשק חייזרי וחזק יותר.
במראה חדש, פלאש נחטף על ידי גזע הסקרול, שהפרידו בינו לבין הסימביוט.
פלאש לקח את הסימביוט וברח, אך החליט לא לחזור לקבוצתו.
מסתתר בבר, פלאש שומע קרי שיכור מביע את תסכולו על כדור הארץ.
כאשר הקרי תקף את פלאש, זה האחרון השתנה לגרסה מפלצתית ומכונפת של ונום והרג את הקרי.
הוא חזר לחנות בה קנה את הנשק, ודרש לדעת מה קורה לסימביוט.
לפתע, גאמורה נכנסה ודרשה את הסימביוט, שהשתלט על פלאש ותקף אותה.
פלאש הובס על ידי שאר שומרי הגלקסיה, והסימביוט נלקח למכל.
כאשר פלאש דרש לחזור לכדור הארץ, המכל של הסימביוט התנפץ, והסימביוט השתלט על גרוט.
פלאש נשאר בתרדמת במהלך ההשתוללות של הסימביוט, שעבר לרוקט ראקון וממנו לדראקס.
לאחר שהשתמש בדראקס כדי להביס את גאמורה וסטאר לורד, הסימביוט השתמש בחללית הקבוצה כדי להגיע לכוכב הסימביוטים, נפרד מדראקס וחזר לבני מינו.
לאחר שהחליטו לנסות לתקשר עם הסימביוטים, פלאש ושומרי הגלקסיה גילו את מקורם האמיתי - הסימביוטים, המעדיפים להיקרא "קלינטאר", הם גזע של יצורים שלווים שמטרתם היא להשתמש בסימביוזה עם יצור אחר כדי ליצור חברה מעורבת גדולה.
עם זאת, המארח חייב להיות שילוב מושלם של אידיאלים מוסריים ופיזיים, ולא, הסימביוזה תשחית הן את הקלינטאר והן את המארח.
ברגע שהסימביוט חזר לחלל, הקלינטאר יכלו להתחבר אליו ולשלוט בו בניגוד לרצונו, כדי שלבסוף יתאחד עם שאר מינם.
המפגש טיהר את ההשחתה בסימביוט ונום, שחזר לפלאש ויצר גרסה חזקה יותר של ונום.
פלארו הייתה חברה ישראלית לייצור קרטון גלי.
חברת פלארו הייתה החברה הישראלית הראשונה לייצור קרטון גלי והיא פעלה כבר בשנת 1941. בין מייסדיה היה אדי פלצקר שזכה על כך לתואר יקיר התעשייה בשנת 1983. בשנות ה-60 פעל המפעל בבעלותו של זלמן סוזאיב באזור התעשייה אזור והיה קטן יחסית לקרגל.
כושר הייצור של המפעל עמד על כ-6000 טון, אולם הוא נוצל רק באופן חלקי.
בשנת 1968 מכר סוזאיב לחברת משקיעי ישראל של סם רוטברג את מחצית ממניות החברה.
בינואר 1966 אישר הממונה על הגבלים עסקיים הקמת קרטל לייצור קרטון בין קרגל ל"פלארו".
הסדר זה הורחב בהמשך לכלול גם את מפעל מיכלי כרמל בטירת כרמל של כור.
בשנת 1982 התמזגה החברה עם מיכלי כרמל להקמת "פלארו כרמל".
פלאש גורדון הוא שמה של סדרת סרטים אמריקאים משנת 1936, המספרת את סיפורם של שלושה אנשים מכדור הארץ שנוסעים לכוכב הלכת "מונגו" על מנת להילחם במינג, קיסר רשע וחסר-רחמים.
שם הפרק תקציר העלילה1 כוכב הלכת מונגו נמצא במסלול התנגשות עם כדור הארץ.
ד"ר אלכסיס זרקוב (פרנק שנון) ממריא למונגו בספינת חלל חמושה בטילים, יחד עם פלאש גורדון (באסטר קראב) ודייל ארדן (ג'ין רוג'רס) כעוזריו.
הם מגלים שכוכב הלכת נשלט על ידי מינג (צ'ארלס מידלטון), קיסר אכזרי, אשר חושק בדייל ושולח את פלאש להיאבק על חייו בזירה.
בתו של מינג, הנסיכה אורה (פריסילה לוסון), מנסה להציל את חייו של פלאש.2 אורה עוזרת לפלאש לברוח בזמן שזרקוב נשלח לעבוד במעבדה של מינג ודייל מתכוננת לקראת חתונתה למינג.
פלאש פוגש את הנסיך ט'אן (ג'יימס פירס), מנהיג "אנשי האריות", והצמד חוזר לארמון כדי להציל את דייל.3 פלאש עוצר את טקס החתונה, אך הוא ודייל נלכדים על ידי המלך קאלה (דוק יורק), שליט אנשי הכרישים וחסיד נאמן של מינג.
בהוראתו של מינג, קאלה מכריח את פלאש להילחם עם אוקטוסאק ענק בתא שמתמלא במים.4 Battling the Sea Beast אורה וט'אן מצילים את פלאש מהאוקטוסאק.
אורה, המנסה להפריד בין פלאש לבין דייל, הורסת את המנגנונים המווסתים את העיר התת-ימית.5 The Destroying Ray פלאש, דייל, וט'אן ותון בורחים מהעיר התת-מימית, אך נלכדים על ידי המלך וולטאן (ג'ק ליפסון) ועל ידי הוקמן.
מינג מתעקש שפלאש ישתתף בדו-קרב חרבות נגד יריב רעול פנים, שמתגלה כברין, ולאחר מכן נגד בעל חיים אכזרי דמוי אורנגאוטן.9 פלאש שורדת את הדו-קרב בעזרתה של אורה, לאחר שהיא מגלה את נקודת התורפה של החיה.
עדיין נחושה לזכות בליבו של פלאש, אורה מסממת אותו כדי לגרום לו לאבד את זיכרונו.10 The Unseen Peril פלאש משחזר את זיכרונו.
מינג נחוש להוציא להורג את פלאש.11 ד"ר זרקוב ממציא מכונה שהופכת את פלאש ל.
בארין מסתיר את דייל בקטקומבות, אך אורה מאתרת אותה בעזרת טייגון.12 Trapped in the Turret אורה מבינה שהיא שגתה, ומתאהבת בבארין.
היא מנסה לעזור לפלאש וחבריו לחזור לכדור הארץ - אבל מינג מתכנן להרוג אותם.13 Rocketing to Earth מינג מצווה על אנשיו לתפוס ולהרוג את פלאש ואת חבריו, אך הם נמלטים מציפורניו של הקיסר, ומינג ככל הנראה מוצא את מותו.
פלאש, דייל וזרקוב חוזרים לכדור הארץ כמנצחים.
על פי ג'ים הרמון ודונלד פ.
גלוט , התקציב של פלאש גורדון היה למעלה ממיליון דולר.
היסטוריון הקולנוע ריימונד סטדמן, לעומת זאת, כתב כי התקציב היה 350,000 דולר, "ככל הנראה".
אביזרים רבים, כמו גם אלמנטים אחרים, בהם נעשה שימוש בסרט זה - נלקחו מהפקות קודמות יותר של אולפני יוניברסל.
תפאורת מגדל השמירה שנראתה בסרט "פרנקנשטיין" (1931) שימשה לצורך מספר צילומי פנים של ארמונו של מינג.
אחד הפסלים המצריים הגדולים שנצפו בסרט "המומיה" (1932) שימש כאליל של האל הגדול טאו.
תפאורת המעבדה וצילומי ספינת החלל כשהיא חולפת על רקע הירח נלקחו מהסרט "The Invisible Ray" (1936).
ספינת החלל של זרקוב וסצנות הריקוד סביב האליל נלקחו מהסרט "Just Imagine" (1930).
ההתקפה של מינג על כדור הארץ היא צילומים מסרטוני חדשות אילמים ישנים, וסצנה שלמה של ריקודים לקוחה מתוך הסרט "The Midnight Sun " (1927).
חלק מציוד המעבדה הגיע מהסרט "כלתו של פרנקנשטיין" (1935).
באסטר קראב צבע את שיערו לבלונדיני על מנת להיראות דומה יותר לפלאש גורדון, כפי שהוצג ברצועות הקומיקס.
לפי הדיווחים, הוא היה מאוד נבוך בקשר לכך, ועל כן הקפיד על חבישת כובע בפומבי בכל עת, אפילו בנוכחות נשים.
הוא לא אהב גברים ששרקו לו.
ג'ין רוג'רס גם צבעה את שיערה לבלונד לפני שהחלו הצילומים, "כנראה כדי לרכב על הפופולריות של ג'ין הארלו".
למעשה, צבע שיערן המקורי, הן של רוג'רס והן של הארלו, היה חום-שחור.
גלוט , האיפור וה של מינג נועדו להידמות לאלו של פו מנצ'ו, "נבל-על" בדיוני שזכה לפופולריות בסרטים קודמים בהוליווד ובסדרת רומנים שפורסמה לראשונה באנגליה בשנת 1913.
צילומי חוץ, כמו גם הצעדים הראשונים של צוות כדור הארץ על כוכב הלכת מונגו, צולמו בקניון ברונסון שבפארק גריפית', לוס אנג'לס.
אולפני יוניברסל קיוו להחזיר לעצמם קהל צופים בוגר יותר לסדרות שהפיקו עם צאתו של "פלאש גורדון", וזאת על ידי הקרנתו בתיאטראות המובילים בערים הגדולות ברחבי ארצות הברית.
עיתונים שונים בשנת 1936, לרבות אלו שלא פרסמו בעמודיהם את רצועת הקומיקס של פלאש גורדון, פרסמו כתבות אודות הפצת הסרט, חלקן על גבי חצי או שלושת רבעי עמוד העיתון, בהן תיאורי הדמויות ותקצירי עלילות הפרקים.
חלק מהפרסומים כללו איורים מאת אלכס ריימונד וצילומי סטילס, לצורכי יחסי ציבור.
סרט זה היה סדרת המדע הבדיוני הראשונה שהופקה והופצה, אם כי קדמו לה סדרות אחרות, שלא השתייכו לז'אנר המדע הבדיוני, אך בכל זאת הכילו אלמנטים מהז'אנר, כגון גאדג'טים.
6 מתוך 14 הסדרות שהופצו במהלך 5 השנים מאז יצא "פלאש גורדון" היו מסוגת המדע הבדיוני.
13 הפרקים שוחררו מאוחר יותר, כסרט עלילתי באורך מלא, 72 דקות אורכו, בשנת 1936. גרסה זו הופצה מחדש בשנת 1949 בשם "Rocket Ship".
גרסה אחת של הסרט באורך מלא, בת 90 דקות, שוחררה ישירות להקרנה בטלוויזיה בשמת 1966, תחת השם "Spaceship to the Unknow".
בשנות ה-50, הסדרה הופצה לשידור בסינדיקציה בשם "Space Soldiers" על מנת שלא לבלבל אותה עם הסדרה החדשה דאז, "פלאש גורדון" שמה .
פלאש גורדון היה הסרט השני הרווחי ביותר עבור אולפני יוניברסל בשנת 1936, אחרי "שלוש בנות חכמות" , מחזמר בכיכובה של דיאנה דורבין .
עם זאת, משרדן של הייז הביע התנגדות לתלבושות החושפניות שלבשו דייל, אאורה ושאר הדמויות הנשיות.
בשני סרטי ההמשך, רוב הדמויות הנשיות היו לבושות בצניעות רבה הרבה יותר.
בביקורתו על הסרט משנת 2015 ב-Radio Times Guide to Films, כתב אלן ג'ונס כי הסרט הוא "מותחן עם ריגוש כל דקה, כאשר פלאש נלחם ביריביו בזה אחר זה", וקבע שהוא "הטוב ביותר מבין טרילוגיית קרייב של סרטי פלאש גורדון".
בעקבות ההפקה משנת 1936 שזכתה לפופולריות רבה, שני סרטי המשך נוצרו, שניהם הופצו כסדרת פרקים בכיכובו של באסטר קראב, והם: "המסע של פלאש גורדון למאדים" (15 פרקים) משנת 1938, ו-"פלאש גורדון כובש את היקום" (12 פרקים) משנת 1940.
פלאפר הוא כינוי לדור של נשים צעירות משנות העשרים של המאה ה-20 בעולם המערבי שלבשו חצאיות קצרות, קיצרו את שערן, האזינו למוזיקת ג'אז, ובאופן כללי שברו את המוסכמות החברתיות שנחשבו להתנהגות מקובלת של נשים.
הפלאפריות נחשבו לבוטות וחצופות בכך שנהגו להתאפר באופן שנחשב למוגזם באותה עת, לשתות משקאות אלכוהוליים ולעשן בפומבי, לנהוג במכוניות ולהתייחס בביטול ובבוז לנורמות חברתיות ומיניות שהיו מקובלות באותה תקופה.
פלאפריות היו לסמל בשנות העשרים הסוערות בכך שעוררו שינויים חברתיים ופוליטיים והגבירו את חילופי התרבות הטרנס-אטלנטיים שבאו לאחר סיום מלחמת העולם הראשונה כדוגמת ייצוא תרבות הג'אז האמריקאית לאירופה.
המונח "פלאפר" מקורו כנראה בסלנג, אך אין ראיות ישירות לכך.
הוא עשוי היה לנבוע מהשימוש המוקדם בצפון אנגליה לתיאור "ילדה מתבגרת", המתייחס לאחת ששיער ראשה טרם נקלע לצמה והוא עדיין מתבדר ומכה (flapped) בגבה או ממילה מוקדמת יותר שמשמעותה "פרוצה".
מילת הסלנג flap שימשה לתיאור פרוצה צעירה כבר בשנת 1631. בשנות התשעים של המאה ה-19 שימש מונח הסלנג "פלאפר" (flapper) לתיאור פרוצה צעירה מאוד במספר מקומות בעולם ובאופן כללי ונרחב יותר לתיאור נערה באמצע שנות העשרה לחייה.
השימוש כמילה בשפה הרשמית הופיע בדפוס בשנת 1903 באנגליה וב-1904 בארצות הברית, כאשר מחבר הרומנים דזמונד קוק (Desmond Coke) השתמש בו בסיפורו "Sandford of Merton: "There's a stunning flapper, על חייו באוקספורד.
ב-1907, השחקן, ג'ורג' גרייבס הסביר זאת לאמריקאים בסלנג תיאטרלי לתיאור שחקנית אקרובטית צעירה.
המונח פלאפר התייחס גם לרקדנית שנפנפה בזרועותיה ככנפי ציפור בעודה מבצעת את ריקוד הצ'ארלסטון.
מהלך זה הפך לריקוד תחרותי למדי בתקופה זו.
ב-1908, החלו עיתונים נפוצים כמו הטיימס להשתמש במונח אם כי תוך הסבר זהיר: "פלאפר, אנו יכולים להסביר, היא עלמה צעירה שטרם התקדמה ללבישת שמלות ארוכות ולהרמת שערה".
באפריל 1908, פורסמו במדורי האופנה של העיתונים הלונדוניים, "הגלוב" (The Globe) ו"הנוסע" (Traveler), סקיצות שכונו "שמלתה של הנערה הצעירה" עם ההסבר הבא:
"אמריקאים ואנגלים שמעמדם ועושרם מתירים ומאפשרים להם ללכת בחופשיות למונחי סלנג...הקוראים להצטרף לשורות ה"פלאפר".
הסקיצות הן של נערה בשמלה עם חצאית ארוכה, "שיש לה קו מותניים גבוה למדי, ...
לא מנוסה, הפשטות שלה מבוטאת על ידי אבנט הנתלה על חצאיתה ברישול".
בנובמבר 1910, המונח היה פופולרי דיו עבור A.
James בשביל להתחיל סדרת סיפורים ב"לונדון מגזין" (The London Magazine), שהתמקדה בחייה מלאי אי ההבנות של נערה בת 15, ונקראה "הוד מעלתה הפלאפרית" ("Her Majesty the Flapper") ב-1911, סקירה עיתונאית אותתה על השובבות והפלרטטנות של הפלאפר.
ב-1912 תיאר ג'ון טיילר, אמרגן התיאטרון הלונדוני, את המונח בראיון שהעניק לעיתון הניו יורק טיימס, כקבוצת גיל מעט מבוגרת יותר של נערות ש"יצאו".
הוא השתמש בביטוי "יצאו" כדי לתאר את כניסתה הרשמית של הנערה לעולם הנשים.
במעמד הגבוה של החברה באותה עת, נערה צעירה שלא "יצאה" הוגדרה כילדה.
היא הייתה אמורה לשמור על פרופיל נמוך באירועים חברתיים ולא צריכה הייתה למשוך את תשומת הלב הגברית.
אף על פי שמילה זו עדיין נתפשה ברובה כמי שמתכוונת לנערות מתבגרות משמעותה השתנתה בהדרגה, בבריטניה, והורחבה כדי לתאר כל אישה "לא בשלה".
בסוף שנת 1914, השבועון הבריטי, ואניטי פייר, דיווח כי השימוש במונח "פלאפר" החל להיעלם באנגליה ומוחלף על ידי הביטוי "יצורים קטנים" (Little Creatures).
מאמר של הטיימס הצביע על הבעיה של מציאת מקומות עבודה לנשים, שהפכו למובטלות עם חזרת כוח העבודה הגברי מהמלחמה, העומדת בראש כ"עתידן של הפלאפריות".
תחת השפעה זו, השתנתה משמעות המונח במקצת ל"נשים צעירות עצמאיות, מחפשות הנאות, אוהבות חאקי".
בהרצאתו, שהתקיימה בפברואר 1920, על עודף הנשים הצעירות, שנוצר בעקבות האובדן של גברים צעירים רבים במלחמה, מתח ד"ר ר.
Murray-Leslie) ביקורת על "החופש החברתי...קלות הדעת, הלבוש החשוף, זמזום הג'אז, חוסר האחריות והמשמעת של מי שחשיבותו של הריקוד, הכובע החדש, או גבר במכונית עולה על החשיבות של גורל האומות".
בחודש מאי של אותה שנה, הוציאו "אולפני סלזניק" (Selznick Pictures) את סרט הקומדיה האילם, "הפלאפר", בכיכובה של אוליב תומאס.
היה זה הסרט הראשון בארצות הברית שתיאר את סגנון החיים של הפלאפריות.
באותה עת, המונח התכוון למלוא המשמעות של הגישה והסגנון של דור הפלאפר.
הצעה נוספת למקור המונח, ביחס לאופנה, באה ממגמת האופנה של שנות העשרים של המאה העשרים, שבהן נשים צעירות הלכו עם מעילן ללא סגירת הכפתורים, כדי לאפשר לו להתנפנף (flap) קדימה ואחורה תוך כדי הליכה כביטוי לאישה עצמאית יותר ומשוחררת מן האופנה בסגנון העידן הוויקטוריאני ההדוק.
עד אמצע שנות השלושים בבריטניה, אם כי עדיין היה מצוי בשימוש מדי פעם, המונח פלאפר נקשר עם העבר.
ב-1936, עיתונאי "טיימס" הכניס אותו לאותה רשימה עם מונחים הנחשבים לסלנג מיושן, כמו "בלוטו" ("blotto"): "בלוטו מעורר הד מרוחק של בלואים...הוא נזכר בעבר שעדיין אינו נחשב ל"תקופה".
אחת הסיבות לשינוי בהתנהגותן של נשים צעירות הייתה מלחמת העולם הראשונה, שהסתיימה בנובמבר 1918. מותם של מספר רב של גברים צעירים במלחמה, ומגפת השפעת הספרדית, שהכתה ב-1918 והרגה בין 50 ל-100 מיליון בני אדם, עיצבה את תחושת הצעירים שהחיים קצרים ויכולים להסתיים בכל רגע.
לכן, נשים צעירות רצו לבלות בנעוריהן ולהנות מהחיים ומהחופש במקום להישאר בבית ולהמתין לגבר שיינשא להן.
שינויים פוליטיים היוו סיבה נוספת להתפתחותה של תרבות הפלאפר.
מלחמת העולם הראשונה הפחיתה את אחיזתה של מערכת המעמדות משני עברי האוקיינוס האטלנטי, מעודדת מעמדות שונים להתערבב ולחלוק את תחושת החופש שלהם.
תרם רבות לכך גם ניצחונן של הנשים במאבק לזכות הצבעה בארצות הברית ב-26 באוגוסט 1920. נשים רצו להיות שוות זכויות חברתיות בדיוק כמו הגברים והתמודדו עם ההגשמה הקשה של המטרות הגדולות של הפמיניזם: אינדיבידואליות, השתתפות פוליטית מלאה, עצמאות כלכלית ו"זכויות מיניות".